לשכת ראש ממשלת ישראל

לשכת ראש ממשלת ישראל היא יחידה בתוך משרד ראש הממשלה המסייעת לראש הממשלה בניהול סדר יומו, ומרכזת את כלל ההיבטים בעבודתו. בראש הלשכה עומד ראש הסגל שמכונה גם "ראש לשכת ראש הממשלה".

 תיאור תפקידה 
לשכת ראש הממשלה מנהלת את שגרת יומו של ראש הממשלה ואת עבודתו השוטפת. בראשה עומד ראש הלשכה המנהל את לוח הזמנים של ראש הממשלה, ומשמש כאיש הקשר בין ראש הממשלה לבין גורמים שונים במשרד ובקואליציה. לשכת ראש הממשלה כוללת את מנהל הלשכה, עוזרים וצוות מזכירות. ללשכה כפופים יועצי ראש הממשלה בנושאים השונים. עם זאת, עבודתם המקצועית של יועצי ראש הממשלה בתחומים כלכליים חברתיים מלווה על ידי מנכ“ל משרד ראש הממשלה.

לראש הממשלה שלוש לשכות כאשר הרשמית והעיקרית בבניין משרד ראש הממשלה בירושלים, השנייה בקומת הממשלה במשכן הכנסת, והשלישית בבית שמעון פרס בקריה בתל אביב ובעבר שכנה בבית וילהלם אברלה.

 לשכת ראש הממשלה בשיח התקשורתי 
לרוב כאשר מתפרסם באמצעי התקשורת ובעיתונות בנוגע לאירועי היומיום בנושא מדיניות או מהלכי מסוימים "מלשכת ראש הממשלה נמסר בתגובה..." או "תגובת לשכת ראש הממשלה" לרוב תגובה זו משקפת את עמדת המדינה ולבטח ממשלת ישראל.

 מבנה לשכת ראש הממשלה 
בסעיף 02.511 בתקשי"ר (תקנון שירות המדינה) מפורטות המשרות במטה ראש הממשלה. בין המשרות הרשמיות - ראש סגל, מנהל הלשכה, יועצים שונים ומשרות לפי הגדרות של ראש הממשלה עצמו. 
ממוזער|ראש הממשלה נפתלי בנט מארח בלשכתו בירושלים את מזכיר המדינה האמריקאי אנתוני בלינקן, 2022

 לשכות ראשי ממשלה לשעבר 
לפי סעיף 02.511 בתקשי"ר (תקנון שירות המדינה) קיימות שלוש משרות בלשכות של ראשי ממשלה לשעבר:
 יועץ ראש הממשלה לשעבר;
 מנהל לשכת ראש הממשלה לשעבר;
 נהג ראש הממשלה לשעבר.

 גלריה 

 לשכת ראש הממשלה בירושלים 

 חדר העבודה של ראש הממשלה 

 חדר הישיבות 

 האקווריום 

 לשכת ראש הממשלה בבניין שמעון פרס תל אביב 

 ראו גם 
 משרד ראש הממשלה
 בית וילהלם אברלה (בית בן-גוריון) – לשכת ראשי ממשלת ישראל בקריה בתל אביב במשך 60 שנה
 משרד הבית הלבן
 משרד ראש ממשלת הממלכה המאוחדת

 הערות שוליים 

קטגוריה:משרד ראש הממשלה
קטגוריה:ראש ממשלת ישראל